b'\n_START_ARTICLE_\nKnosos\n_START_SECTION_\nOdkritje in sodobna zgodovina\n_START_PARAGRAPH_\nAnti\xc4\x8dne umetnine, ki so jih odkrili, so stare nekaj tiso\xc4\x8d let, saj so iz neolitika, bronaste dobe in klasi\xc4\x8dnega obdobja, a ru\xc5\xa1evine so v obdobju arheologije (to je od 19. stoletja) do\xc5\xbeivele svojo zgodovino, od izkopavanja priznanih arheologov, izobra\xc5\xbeevanja in turizma do zasedbe sprtih vlad zaradi nadzora vzhodnega Sredozemlja v obeh svetovnih vojnah. To zgodovino je treba razlikovati od anti\xc4\x8dne.\n_START_SECTION_\nUmetnost in arhitektura pala\xc4\x8de\n_START_PARAGRAPH_\nOblika pala\xc4\x8de je odvisna od obdobja. Kar se zdaj vidi, je posledica ve\xc4\x8d stoletij, prevladujejo pozne zna\xc4\x8dilnosti. Pala\xc4\x8da ni bila nikoli natan\xc4\x8dno taka, kot je prikazana danes. Poleg tega je bila rekonstruirana s sodobnimi vrstami materiala v prizadevanjih za ohranitev pred razpadom in vremenskimi vplivi. Po letu 1922 naj bi glavni lastnik, Arthur Evans, ustvaril faksimile, ki temelji na arheolo\xc5\xa1kih dokazih. Pala\xc4\x8da ni to\xc4\x8dno taka, kot je bila kdaj koli, morda na posameznih delih niti pribli\xc5\xbeno, pa je vendar glede na vlo\xc5\xbeeno delo in ohranjanje, pa tudi vzporednice z drugimi pala\xc4\x8dami, verjetno dober faksimile. Mnenja so razli\xc4\x8dna, od zelo dvomljivih, nekaterim se zdi videz pala\xc4\x8de \xc4\x8dista fantazija, ki temelji na arhitekturi 1920-ih in dekorativni umetnosti, do brezpogojnega sprejemanja kon\xc4\x8dne sodbe Arthurja Evansa kot najnatan\xc4\x8dnej\xc5\xa1e. Ve\xc4\x8dinsko mnenje je nekje vmes.\n_START_SECTION_\nOpis kraja\n_START_PARAGRAPH_\nZ arheolo\xc5\xa1kega vidika sta izraza "Knosos" in "pala\xc4\x8da" nekoliko dvoumna. Pala\xc4\x8da ni bila samo prebivali\xc5\xa1\xc4\x8de kralja, \xc4\x8deprav so bile v njej sobe, ki bi lahko bile primerne za njegovo dru\xc5\xbeino. Ve\xc4\x8dina struktur je bila oblikovana kot civilno, versko in gospodarsko sredi\xc5\xa1\xc4\x8de. Izraz pala\xc4\x8dni kompleks je natan\xc4\x8dnej\xc5\xa1i. V anti\xc4\x8dnih \xc4\x8dasih je bil Knosos obkro\xc5\xbeen z mestom in okoli\xc5\xa1kim hribom Kefala. Ta hrib ni bil nikoli akropola v gr\xc5\xa1kem pomenu. Ni imel strmih bre\xc5\xbein, ostal je neutrjen in ni bil zelo visok. Te okoli\xc5\xa1\xc4\x8dine ni mogo\xc4\x8de pripisati drugim minojskim pala\xc4\x8dam. Fajstos, ki je iz istega obdobja kot Knosos, je bil na strmem grebenu, da je bil mogo\xc4\x8d nadzor nad dostopom do Mesarske planote z morja, in je bil obzidan. [16] Ali je bila minojska civilizacija voja\xc5\xa1ka, je \xc5\xa1e vedno vpra\xc5\xa1ljivo. Lahko pa bi rekli, da Knosos ne spominja na mikensko trdnjavo niti pred niti med mikensko gr\xc5\xa1ko zasedbo._NEWLINE_Kompleks je bil zgrajen na koncu dvignjenega osrednjega dvori\xc5\xa1\xc4\x8da na vrhu hriba Kefala. Prvotne strukture so bile poru\xc5\xa1ene in vrh je bil poravnan, da bi naredili pot do dvori\xc5\xa1\xc4\x8da. Je podolgovato, z dalj\xc5\xa1o osjo v smeri sever\xe2\x80\x93severovzhod. Narisan na\xc4\x8drt obi\xc4\x8dajno ka\xc5\xbee dvori\xc5\xa1\xc4\x8de z dalj\xc5\xa1o osjo vodoravno, o\xc4\x8ditno vzhod\xe2\x80\x93zahod s severom na desni ali navpi\xc4\x8dno s severom na vrhu. Risbe so zavajajo\xc4\x8de, saj so koordinate natan\xc4\x8dno ozna\xc4\x8dene. Pribli\xc5\xbeno 5 km severno od pala\xc4\x8dnega kompleksa je morje s pristani\xc5\xa1\xc4\x8dem Iraklion. Neposredno na jugu je potok Vlihija, pritok reke Kairatos. Hrib Kefala je osamelec na soto\xc4\x8dju._NEWLINE_Reka Kairatos dose\xc5\xbee morje med pristani\xc5\xa1\xc4\x8dem in letali\xc5\xa1\xc4\x8dem Iraklion na vzhodu. V starih \xc4\x8dasih je tekla neprekinjeno. Danes se tok izgubi v kanalizaciji v Iraklionu in te\xc4\x8de pod avtocesto do obale vzhodno od pristani\xc5\xa1\xc4\x8da. Te\xc4\x8de navzdol od vi\xc5\xa1jega dela Arhanes na jugu, kjer je bil del preusmerjen v akvadukt. Voda na tej to\xc4\x8dki je bila dovolj \xc4\x8dista za pitje. Ko je dosegla Knosos, je postala po oceni Pendleburyja glavni odtok kanalizacije mesta s 100.000 prebivalci. [17] Danes je prebivalstvo predvsem na severu, vendar kanalizacija ostaja, poleg tega pa je velik del reke izkori\xc5\xa1\xc4\x8den za namakanje. Nad desnim bregom Vlihije, na nasprotni obali Knososa, je hrib Gipsad, kjer je Minos pridobival sadro. Apnenec je pridobljen iz grebena na vzhodu._NEWLINE_Arheolo\xc5\xa1ko najdi\xc5\xa1\xc4\x8de Knosos se nana\xc5\xa1a na sam kompleks pala\xc4\x8de ali na ta kompleks in ve\xc4\x8d podobnih bli\xc5\xbenjih anti\xc4\x8dnih hi\xc5\xa1, ki so bile nehote izkopane skupaj s pala\xc4\x8do. Na jugu \xc4\x8dez Vlihijo je karavanseraj. Ju\xc5\xbeneje so minojske hi\xc5\xa1e. Minojska cesta pre\xc4\x8dka Vlihijo na Minojskem mostu, takoj za vstopom v stopni\xc4\x8dasto stebri\xc5\xa1\xc4\x8de ali pokrito stopni\xc5\xa1\xc4\x8de v pala\xc4\x8dnem kompleksu. V bli\xc5\xbeini severozahodnega dela kompleksa so ru\xc5\xa1evine hi\xc5\xa1e fresk. Prek Minojske ceste je s severozahoda vstop v oro\xc5\xbearno. Na severni strani pala\xc4\x8de sta carinski urad in severovzhodna hi\xc5\xa1a. Od tam proti severovzhodu je sodobno naselje Makrotojhos. Med njim in kompleksom pala\xc4\x8d je kraljeva vila. Na zahodni strani je mala pala\xc4\x8da._NEWLINE_Kraljeva cesta je zadnji ostanek minojske ceste, ki je povezovala pristani\xc5\xa1\xc4\x8de s pala\xc4\x8dnim kompleksom. Danes je Leoforos Knosu sodobna cesta, zgrajena \xc4\x8dez staro in se nadaljuje proti jugu. Izkopana starodavna kraljeva cesta je del kompleksa. Spoj starodavne in sodobne ceste je delno nad malo pala\xc4\x8do. Takoj na severozahodu, zunaj sodobne ceste je Evansova Vila Ariadna, njegov drugi dom in upravno sredi\xc5\xa1\xc4\x8de. Vila je na pobo\xc4\x8dju s pogledom na ru\xc5\xa1evine. Takoj ju\xc5\xbeno od vile, \xc4\x8dez del male pala\xc4\x8de, je sodoben stratigrafski muzej. Izkopavanja \xc5\xa1e ob\xc4\x8dasno nadaljujejo. Ju\xc5\xbeno od muzeja je sodobno naselje. Na vzhodu in zahodu je obmo\xc4\x8dje za\xc5\xa1\xc4\x8diteno z gorskima grebenoma, med katerima je dolina Kairatos.\n_START_SECTION_\nSplo\xc5\xa1ne zna\xc4\x8dilnosti\n_START_PARAGRAPH_\nVeliko pala\xc4\x8do so gradili postopoma med letoma 1700 in 1400 pred na\xc5\xa1im \xc5\xa1tetjem z ob\xc4\x8dasnimi prezidavami po uni\xc4\x8denju. Strukture pred njo so bile na hribu Kefala. Najbolj vidno stanje datira v zadnje obdobje bivanja, kar je Evans imenoval poznominojsko obdobje. Pala\xc4\x8da ima zanimivo obliko.  Prvotnega tlorisa ni ve\xc4\x8d mogo\xc4\x8de videti zaradi poznej\xc5\xa1ih sprememb. Med 1300 sobami so povezani hodniki razli\xc4\x8dnih velikosti in smeri. Na 24.000 m\xc2\xb2 pala\xc4\x8de so gledali\xc5\xa1\xc4\x8de, glavni vhod na vsaki od \xc5\xa1tirih strani in obse\xc5\xbene shrambe (skladi\xc5\xa1\xc4\x8da). V skladi\xc5\xa1\xc4\x8dih so bile velike glinene posode (pitosi) za olje, zrnje, posu\xc5\xa1ene ribe, fi\xc5\xbeol in olive. Mnogo je bilo obdelano v pala\xc4\x8di, ki je imela mline za \xc5\xbeito, stiskalnice olja in vina. Pod pitosi so kamnite luknje, ki so bile uporabljene za shranjevanje dragocenih predmetov, kot je zlato. V pala\xc4\x8di so bile uporabljene napredne arhitekturne tehnike, saj je bil del zgrajen pet nadstropij visoko.\n_START_SECTION_\nUpravljanje vode\n_START_PARAGRAPH_\nPala\xc4\x8da je imela najmanj tri razli\xc4\x8dne sisteme upravljanja vode: enega za oskrbo, enega za \xc4\x8drpanje vode in enega za odvodnjavanje odpadnih voda._NEWLINE_Akvadukt je prinesel sve\xc5\xbeo vodo s hriba Kefala, iz izvirov na Arhanu, pribli\xc5\xbeno 10 km dale\xc4\x8d. Izviri so vir reke Kairatos v dolini, ki je pod Kefalom. Vodovod je bil razvejan v pala\xc4\x8do in mesto. Voda je bila razdeljena v pala\xc4\x8di te\xc5\xbenostno, z glinenimi cevmi do vodnjaka in pip. Cevi so bile na enem koncu koni\xc4\x8daste, da bi ustvarili tla\xc4\x8dni izpust, in tesnjene z vrvjo. Niso odkrili skritih izvirov kot v Mikenah. Sanitarna drena\xc5\xbea je bila izvedena s pomo\xc4\x8djo zaprtega sistema, ki je vodila v odto\xc4\x8dni kanal poleg hriba. Kraljevi megaron je vseboval prvi sistem latrine za splakovanje z vodo, zdru\xc5\xbeen s kopalnico. To strani\xc5\xa1\xc4\x8de je imelo sede\xc5\xbe prek odtoka in se je splakovalo z vlivanjem vode iz vr\xc4\x8da. Kad je bila v sosednji kopalnici, ki je imela nekak\xc5\xa1no ogrevanje, dotok in polivanje z vodo, ki je morala odtekati v talni odtok ali \xc4\x8drpali\xc5\xa1\xc4\x8de. Strani\xc5\xa1\xc4\x8de in tu\xc5\xa1 sta izjemna v 1300-sobnem kompleksu._NEWLINE_Ker so bili ob\xc4\x8dasno hudi nalivi, je bil sistem odtoka nujen. Za\xc4\x8del se je s kanalom na ravnih povr\xc5\xa1inah v cikcaku in je imel razvode za nadzor hitrosti vode. Verjetno je bil zgornji sistem odprt. Ja\xc5\xa1ki so zagotavljali dostop do delov, ki so bili zaprti._NEWLINE_Odto\xc4\x8dni sistem.  Po\xc5\xa1evni kanali vodijo iz povodja.\n_START_SECTION_\nPrezra\xc4\x8devanje\n_START_PARAGRAPH_\nZaradi umestitve pala\xc4\x8de na hribu jo je poleti prezra\xc4\x8deval morski vetri\xc4\x8d. Imela je portike in zra\xc4\x8dne ja\xc5\xa1ke.\n_START_SECTION_\nMinojski stebri\n_START_PARAGRAPH_\nPala\xc4\x8da ima minojske stebre, po obliki so povsem druga\xc4\x8dni kot drugi gr\xc5\xa1ki stebri. V primerjavi s kamnitimi stebri, ki so zna\xc4\x8dilni za drugo gr\xc5\xa1ko arhitekturo, je bil minojski steber izdelan iz debla ciprese, ki je zna\xc4\x8dilna za Sredozemlje. Medtem ko je ve\xc4\x8dina gr\xc5\xa1kih stebrov tanj\xc5\xa1a na vrhu in debelej\xc5\xa1a na dnu, kar ustvarja iluzijo ve\xc4\x8dje vi\xc5\xa1ine (entaza), so minojski stebri tanj\xc5\xa1i na dnu in debelej\xc5\xa1i na vrhu, kar je posledica obra\xc4\x8danja debla cipres, da se prepre\xc4\x8di kalitev. [21] Stebri v Minosovi pala\xc4\x8di so rde\xc4\x8de barve, stojijo na kamnitih bazah, imajo okrogle blazine, podobne kapitelom.\n_START_SECTION_\nFreske\n_START_PARAGRAPH_\nPala\xc4\x8da v Knososu je bila zelo barvita, kot so gr\xc5\xa1ke stavbe klasi\xc4\x8dnega obdobja in kot so gr\xc5\xa1ke stavbe danes. V zgodnjemikenskem obdobju so bili stene in tlak prevle\xc4\x8deni z bledo rde\xc4\x8do, pridobljeno iz rde\xc4\x8de okre. Poleg obarvanega ozadja so na stenah upodobljene freske v rde\xc4\x8di barvi. V srednjeminojskem obdobju so bile z razvojem tehnike dodane bela in \xc4\x8drna, nato modra, zelena in rumena. Pigmenti so bili pridobljeni iz naravnih vrst materiala, kot je hematit. Zunanje plo\xc5\xa1\xc4\x8de so bile naslikane na sve\xc5\xbe omet z reliefnim motivom; v zaprtih prostorih pa na sve\xc5\xbeo, \xc4\x8disto sadro, mehkej\xc5\xa1o kot omet, z dodatki, ki so se obi\xc4\x8dajno uporabljali na stenah. _NEWLINE_Dekorativni motivi so bili na splo\xc5\xa1no omejeni prizori: ljudje, mitolo\xc5\xa1ka bitja, prave \xc5\xbeivali, kamnine, rastlinstvo in \xc5\xbeivljenje v morju. Zgodnji so posnemali motive na lon\xc4\x8denini. Ve\xc4\x8dina je rekonstruirana iz razli\xc4\x8dnih kosov, ki so padli na tla. Evans je imel razli\xc4\x8dne tehnike, s tem so se ukvarjali umetniki, kemiki in restavratorji. Sorazmerje in uporaba predlog sta omogo\xc4\x8dali obnovo iz ostankov. \xc4\x8ce je bil dokaz za uporabo predloge na enem kraju pomanjkljiv, so motiv nadomestili s predlogo, najdeno drugje. Kot za sodobne freske v egip\xc4\x8danski nagrobni umetnosti so uporabljali nekatere dogovore, da so si pomagali pri napovedi. Na primer, mo\xc5\xa1ki liki so prikazani s temnej\xc5\xa1o ali bolj rde\xc4\x8do ko\xc5\xbeo kot \xc5\xbeenski._NEWLINE_Nekateri arheologi so ugovarjali, ker Evans in njegovi restavratorji niso pustili pala\xc4\x8de in civilizacije v prvotnem stanju, temve\xc4\x8d so oblikovali sodoben artefakt, ki temelji na sodobni umetnosti in arhitekturi.'